ai4bharat/Pralekha huggingface dataset:
नीति आयोग
विद्युत माल परिवहन वाहनों की मांग में वृद्धि करने के लिए उद्योग जगत के अग्रणी प्रतिनिधियों ने गठबंधन बनाया
गोवा, 20 जुलाई 2023: भारत में प्रमुख विनिर्माण और लॉजिस्टिक्स सेवा प्रदाता कंपनियां 2030 तक 7,750 विद्युत मालवाहक वाहनों की मांग को व्यक्त करने के लिए एक साथ आए हैं। इस घोषणा की शुरुआत 16 कंपनियों के साथ हुई है। अन्य कंपनियों के शामिल होने की उम्मीद है जिससे माल परिवहन के विद्युतीकरण में वृद्धि होना निश्चित है।
यह घोषणा, 14वें स्वच्छ ऊर्जा मंत्रिस्तरीय कार्यक्रम में नीति आयोग के ई-फ़ास्ट इंडिया उप आयोजन के दौरान की गई। गोवा में भारत की जी20 अध्यक्षता 2023 के तहत आयोजित ऊर्जा स्रोतों में बदलाव से जुड़े कार्य समूह  की बैठक के मौके पर इस महत्वाकांक्षा को नीति आयोग के जी-20 कार्यक्रम - 'भारत की विद्युत आधारित परिवहन में तेजी लाने के लिए नीति समर्थन और सक्षमकर्ता' में भी प्रस्तुत किया गया था।
सीमेंट, रसायन, डेयरी और खाद्य उद्योग आदि और सेवा क्षेत्र की विभिन्न कंपनियों द्वारा 7,750 शून्य उत्सर्जन ट्रकों  की मांग से जुड़े विभिन्न पहलों के सामूहिक प्रयास; सड़क माल परिवहन इकोसिस्टम के लिए कार्बन उत्सर्जन में कमी लाने में अग्रणी बनने के भारत के दृष्टिकोण में महत्वपूर्ण उपलब्धि का प्रतिनिधित्व करते हैं।
कार्यक्रम के दौरान आधिकारिक ई-फ़ास्ट वीडियो और वेबसाइट का अनावरण किया गया। वेबसाइट www.efastindia.org माल परिवहन विद्युतीकरण में नवीनतम प्रगति और सफलता से जुड़े तथ्यों के साथ-साथ प्रासंगिक संसाधनों और आगामी कार्यक्रमों के व्यापक भंडार तक पहुंच प्रदान करती है। इस कार्यक्रम में भारत में जेडईटी को अपनाने के लिए तकनीकी रोडमैप पर भी चर्चा हुई, जिसमें इस बदलाव का समर्थन करने के लिए एक अच्छी तरह से परिभाषित नीति मार्ग की तात्कालिकता पर जोर दिया गया। प्रतिष्ठित राष्ट्रीय और अंतर्राष्ट्रीय नीति-निर्माताओं ने पैनल चर्चाओं में भाग लिया, जिसमें नवोन्मेषी वित्तपोषण व्यवस्था, प्रोत्साहन संरचनाओं और महत्वपूर्ण तकनीकी विचारों पर चर्चा की गई, जो माल परिवहन में कम कार्बन उत्सर्जन की दिशा में महत्वपूर्ण सहायक हो सकते हैं।
नीति आयोग के नेतृत्व में ई-फास्ट भारत का पहला विद्युत माल परिवहन प्लेटफॉर्म है और 12 ज्ञान भागीदार इसे समर्थन प्रदान करते हैं। पिछले साल सितंबर में लॉन्च किए गए ई-फास्ट का लक्ष्य स्वच्छ और हरित माल परिवहन की दिशा में बदलाव को बढ़ावा देना है। यह प्लेटफॉर्म राष्ट्रीय और अंतर्राष्ट्रीय दोनों स्तरों पर सक्रिय सहयोग की सुविधा प्रदान करता है, हासिल करने की योग्यता के आधार पर पायलट कार्यक्रमों के विचार और विकास का समर्थन करता है और प्रौद्योगिकी एकीकरण तथा संबंधित अनुसंधान का पता लगाता है।
पहल के बारे में अधिक जानने के लिए कृपया इस लिंक पर जाएं: http://www.efastindia.org/
वीडियो देखने के लिए कृपया इस लिंक पर जाएं:e-FAST India सुरक्षित समृद्ध भविष्य की ओर
प्रधानमंत्री कार्यालय
प्रधानमंत्री ने इसरो के वैज्ञानिकों को आईआरएनएसएस -1I के सफल परीक्षण पर बधाई दी है
प्रधानमंत्री श्री नरेन्द्र मोदी ने इसरो के वैज्ञानिकों को नेविगेशन उपग्रह आईआरएनएसएस-1I के सफल परीक्षण पर बधाई दी है।
प्रधानमंत्री ने कहा, “नेविगेशन उपग्रह आईआरएनएसएस -1I के पीएसएलवी द्वारा सफल परीक्षण पर हमारे वैज्ञानिकों को बधाई। यह सफलता हमारे अंतरिक्ष कार्यक्रम के लाभ के साथ-साथ आम आदमी को भी लाभान्वित करेगी। इसरो की टीम पर हमें गर्व है।”
वाणिज्य एवं उद्योग मंत्रालय
भारतीय गुणवत्ता परिषद ने हाइजीन रेटिंग ऑडिट एजेंसियों के लिए मान्यता योजना की शुरुआत की
भारतीय गुणवत्ता परिषद  एफएसएसएआई की ओर से देश में मान्यता प्राप्त हाइजीन रेटिंग ऑडिट एजेंसियों की संख्या में वृद्धि करके हाइजीन रेटिंग बढ़ाने के लिए हाइजीन रेटिंग ऑडिट एजेंसियों के अनुमोदन की योजना के साथ आगे आई है। इस योजना का विवरण क्यूसीआई की वेबसाइट पर उपलब्ध है।
एफएसएसएआई की फूड हाइजीन रेटिंग योजना की पहल अपने परिसर या उससे बाहर उपभोक्ताओं को सीधे खाद्य पदार्थों की आपूर्ति के व्यापार के लिए प्रमाणन प्रणाली की योजना है। खाद्य प्रतिष्ठानों का ऑडिट के समय खाने की स्वच्छता और सुरक्षा की स्थितियों के आधार पर मूल्यांकन किया जाता है। स्वच्छता रेटिंग स्माइली  के रूप में होगी और इसे उपभोक्ता को दिखाई देने वाले स्थान में प्रमुखता से प्रदर्शित किया जाना चाहिए। मान्यता प्राप्त हाइजीन रेटिंग ऑडिट एजेंसियां एफएसएसएआई द्वारा निर्धारित खाद्य स्वच्छता और सुरक्षा प्रक्रियाओं के अनुपालन की पुष्टि करने और स्वच्छता रेटिंग पाने के लिए जिम्मेदार होंगी।
इस योजना का उद्देश्य स्वच्छता और सुरक्षा मानकों में सुधार लाने के लिए खाने-पीने के व्यवसायों को प्रोत्साहित करके वे जिन खाद्य दुकानों में खाते हैं उनके संबंध में अवगत विकल्प और निर्णय करने की अनुमति प्रदान करना है। वर्तमान में यह योजना खाद्य सेवा प्रतिष्ठानों जैसे होटल, रेस्टोरेंट, कैफेटेरिया और ढाबों, मिठाई की दुकानों, बेकरी और मांस की खुदरा दुकानों के लिए लागू है। मान्यता प्राप्त हाइजीन रेटिंग ऑडिट एजेंसी खाद्य पदार्थों की स्वच्छता और प्रक्रियाओं के बारे में एफएसएसएआई द्वारा निर्धारित प्रक्रियाओं के अनुपालन की पुष्टि करेगी।
एफएसएसएआई के सीईओ श्री अरुण सिंघल ने कहा कि हाइजीन रेटिंग योजना उपभोक्ताओं में जागरूकता पैदा करने और खाद्य व्यापार ऑपरेटरों के बीच स्वत: अनुपालन की संस्कृति विकसित करने में सहायक हो सकती है। इससे खाद्य आपूर्ति की गुणवत्ता में सुधार के साथ-साथ खाने की मांग में भी बढ़ोतरी होगी। उन्होंने सभी पात्र खाद्य व्यवसायों से अपने परिसरों में हाइजीन रेटिंग योजना लागू करने का अनुरोध किया।
क्यूसीआई के अध्यक्ष श्री आदिल जैनुलभाई ने इस बात पर जोर दिया कि हाइजीन रेटिंग और इसकी मान्यता योजना एफएसएसएआई और क्यूसीआई की एक उत्कृष्ट पहल है। इससे भारतीय उपभोक्ता और खाद्य सेवा ऑपरेटरों के विश्वास में सुधार लाने के साथ-साथ खाने की गुणवत्ता सुधारने में भी मदद मिलेगी। इस प्रकार के मानकों और अनुपालन मूल्यांकन से हमेशा खाद्य सेवा दुकानों के लिए बेहतर मांग तथा उपभोक्ताओं के लिए बेहतर आत्मविश्वास को बढ़ावा मिलता है। उन्होंने इस योजना की सफलता की कामना की।
क्यूसीआई के महासचिव डॉ. आर. पी. सिंह ने यह उल्लेख किया कि खाद्य स्वच्छता और सुरक्षा देश में विशेष रूप से कोविड महामारी के दौरान स्वच्छता की चिंताओं के बारे में उपभोक्ताओं की जागरूकता के कारण एफएसएसएआई और क्यूसीआई की एक महत्वपूर्ण पहल है। इस पहल के आगे बढ़ने से उपभोक्ताओं को निश्चित रूप से उचित आउटलेट चुनने में मदद मिलेगी और इससे उन्हें अपने ब्रांड का विश्वास कायम करने और इस बढ़ते हुए क्षेत्र में अपनी दृश्यता में सुधार लाने में प्रोत्साहन मिलेगा।
वाणिज्य एवं उद्योग मंत्रालय
केन्द्रीय वाणिज्य एवं उद्योग मंत्री ने एसईईपीजेड एसईजेड परियोजनाओं की समीक्षा की, नई वेबसाइट लॉन्च की
केन्द्रीय वाणिज्य एवं उद्योग, वस्त्र और उपभोक्ता मामले, खाद्य एवं सार्वजनिक वितरण मंत्री पीयूष गोयल ने आज मुंबई के सांताक्रूज़ इलेक्ट्रॉनिक्स निर्यात प्रसंस्करण क्षेत्र  में पुनर्विकास परियोजनाओं की समीक्षा की।
केन्द्रीय मंत्री ने एक सहज यूजर इंटरफेस के लिए उन्नत सुविधाओं से लैस एसईईपीजेड की नई वेबसाइट भी लॉन्च की। इस वेबसाइट को यहां देखा जा सकता है: https://www.seepz.gov.in/
प्रधानमंत्री कार्यालय
प्रधानमंत्री 7 दिसंबर को आगरा मेट्रो परियोजना के निर्माण कार्य का उद्घाटन करेंगे
प्रधानमंत्री श्री नरेन्द्र मोदी 7 दिसंबर, 2020 को दोपहर 12:00 बजे वीडियो कॉन्फ्रेंसिंग के माध्यम से आगरा मेट्रो परियोजना के निर्माण कार्य का उद्घाटन करेंगे। आगरा के 15 बटालियन पीएसी परेड मैदान में होने वाले इस कार्यक्रम में केंद्रीय आवास एवं शहरी कार्य मंत्री श्री हरदीप सिंह पुरी, उत्तर प्रदेश के मुख्यमंत्री श्री योगी आदित्यनाथ तथा अन्य गणमान्य व्यक्ति भी शामिल होंगे।
आगरा मेट्रो परियोजना के बारे में
आगरा मेट्रो परियोजना में 2 गलियारे शामिल हैं, जिनकी कुल लंबाई 29.4 किलोमीटर है। ये गलियारे ताजमहल, आगरा का किला, सिकंदरा जैसे प्रमुख पर्यटक केन्द्रों को रेलवे स्टेशनों और बस अड्डों से जोड़ते हैं। इस परियोजना से आगरा शहर की 26 लाख आबादी को लाभ होगा और हर साल आगरा आने वाले 60 लाख से अधिक पर्यटकों की जरूरतें भी पूरी होंगी। यह परियोजना ऐतिहासिक शहर आगरा को पर्यावरण के अनुकूल एक मास रैपिड ट्रांजिट सिस्टम प्रदान करेगी। इस परियोजना की अनुमानित लागत 8,379.62 करोड़ रुपये होगी और यह 5 वर्षों में पूरी होगी।
इससे पहले, 8 मार्च, 2019 को प्रधानमंत्री ने ‘सीसीएस एयरपोर्ट से मुंशीपुलिया’ तक 23 किमी लंबे संपूर्ण उत्तर-दक्षिण गलियारे पर लखनऊ मेट्रो के व्यावसायिक संचालन शुरू करने के साथ-साथ आगरा मेट्रो परियोजना का उद्घाटन किया था।
पर्यावरण, वन एवं जलवायु परिवर्तन मंत्रालय
केन्द्रीय मंत्री श्री भूपेन्द्र यादव ने ब्रिटेन के सीओपी26 के अध्यक्ष श्री आलोक शर्मा, से मुलाकात की
लाइफ मंत्र को अपनाने का प्रधानमंत्री का आह्वान दोहराया
वितरण को बढ़ाने की आवश्यकता और कार्यान्वयन सहायता लक्ष्यों पर बल
केन्द्रीय पर्यावरण, वन और जलवायु परिवर्तन मंत्री, श्री भूपेन्द्र यादव ने आज ब्रिटेन के सीओपी26 के अध्यक्ष श्री आलोक शर्मा से मुलाकात की। दोनों नेताओं ने चर्चा की कि भारत और ब्रिटेन कैसे ग्लासगो जलवायु समझौते को पूरा करने के लिए एक साथ काम करना जारी रख सकते हैं और 2030 के रोडमैप के तहत जलवायु कार्य पर भारत और ब्रिटेन के सहयोग को कैसे मजबूत बनाया जा सकता है।
श्री यादव ने सीओपी26 के अध्यक्ष के नेतृत्व और यूएनएफसीसीसी के सीओपी26 के सफल समापन के लिए सभी हितधारकों के साथ उनके निरंतर जुड़ाव की सराहना की। उन्होंने पेरिस समझौते के सफल कार्यान्वयन के लिए जलवायु कार्य की निरंतर गति और प्रतिबद्धताओं को पूरा करने की आवश्यकता पर बल दिया।
केन्द्रीय मंत्री ने 500 गीगावाट गैर-जीवाश्म ऊर्जा के महत्वाकांक्षी लक्ष्य सहित पांच अमृत तत्वों के रुप में ‘पंचामृत’ में प्रधानमंत्री श्री नरेन्द्र मोदी द्वारा घोषित महत्वाकांक्षी लक्ष्यों के लिए भारत की प्रतिबद्धताओं को दोहराया। उन्होंने सीओपी26 में वन सन वन वर्ल्ड वन ग्रिड  पहल की शुरूआत करने के लिए भारत के साथ जुड़ने के लिए ब्रिटेन को धन्यवाद दिया। यूके सीओपी26 के अध्यक्ष श्री आलोक शर्मा को भी सीओपी26 में प्रधानमंत्री के आह्वान से भी अवगत कराया गया। प्रधानमंत्री ने विश्व समुदाय का आह्वान किया था कि जलवायु कार्य में तेजी लाने और वैश्विक जलवायु में लचीले परिवर्तन के अंतराल को पाटने के लिए स्थायी जीवन शैली में जन आंदोलन के रूप में पर्यावरण के लिए लाइफ मंत्र-जीवन शैली को अपनाया जाए।
केन्द्रीय पर्यावरण मंत्री ने इस बात पर भी जोर दिया कि विकसित देशों से जलवायु संबंधी आर्थिक प्रबन्ध और प्रौद्योगिकी सहायता की वर्तमान गति और पैमाना जलवायु परिवर्तन से निपटने के लिए वैश्विक आकांक्षा से मेल नहीं खा रहे हैं। उन्होंने आर्थिक प्रबन्ध और प्रौद्योगिकियों सहित कार्यान्वयन सहायता के वितरण और लक्ष्यों को बढ़ाने की आवश्यकता पर जोर दिया।
प्रधानमंत्री कार्यालय
प्रधानमंत्री ने नगालैंड वासियों को उनके राज्य स्थापना दिवस पर बधाई दी
प्रधानमंत्री श्री नरेन्द्र मोदी ने नगालैंड वासियों को उनके राज्य स्थापना दिवस पर बधाई दी है।
एक ट्वीट में प्रधानमंत्री ने कहा हैः
“नगालैंड के राज्य स्थापना दिवस के विशेष अवसर पर राज्य के शानदार लोगों को बधाई। नगा संस्कृति पराक्रम और मानव मूल्यों का साकार रूप है। नगालैंड के लोग भारत के विकास में भरपूर योगदान कर रहे हैं। मैं आने वाले वर्षों में नगालैंड की प्रगति की प्रार्थना करता हूं।”
विधि एवं न्याय मंत्रालय
प्रेस विज्ञप्ति
भारत के संविधान के अनुच्छेद 217 के खंड  और अनुच्छेद 224 के खंड  द्वारा प्रदत्त शक्तियों का प्रयोग करते हुए, महामहिम राष्ट्रपति ने भारत के मुख्य न्यायाधीश के साथ परामर्श के बाद संलग्न सूची के अनुसार विभिन्न उच्च न्यायालयों के न्यायाधीशों/अपर न्यायाधीशों की नियुक्ति की है।
|
|
क्र.सं.
|
|
नाम 
|
|
नियुक्ति का विवरण
|
|
1.
|
|
सुशील कुकरेजा, न्यायिक अधिकारी 
|
|
हिमाचल प्रदेश उच्च न्यायालय के न्यायाधीश के रूप में,
|
|
2.
|
|
वीरेंद्र सिंह, जेओ
|
|
3.
|
|
गौरीशंकर शतपथी, जेओ
|
|
उड़ीसा उच्च न्यायालय के न्यायाधीश के रूप में,
|
|
4.
|
|
चित्तरंजन दास, जेओ
|
|
5.
|
|
एनुगुला वेंकट वेणुगोपाल @ ई.वी. वेणुगोपाल, अधिवक्ता
|
|
तेलंगाना उच्च न्यायालय के न्यायाधीश के रूप में,
|
|
6.
|
|
नागेश भीमपाका, अधिवक्ता
|
|
7.
|
|
पुल्ला कार्तिक @पी. एलामदार, अधिवक्ता
|
|
8.
|
|
काजा सरथ @ के. शरथ, अधिवक्ता
|
|
9.
|
|
जगन्नागरी श्रीनिवास राव @जे. श्रीनिवास राव, अधिवक्ता
|
|
तेलंगाना उच्च न्यायालय के अपर न्यायाधीश के रूप में,
|
|
10.
|
|
नामवरपु बालेश्वर राव, अधिवक्ता
|
|
11.
|
|
श्रीमती सुष्मिता फुकन खौंड, जेओ
|
|
गौहाटी उच्च न्यायालय के अपर न्यायाधीश के रूप में,
|
|
12.
|
|
श्रीमती मिताली ठाकुरिया, जेओ
|
|
13.
|
|
श्रीमती रेणु अग्रवाल, जेओ
|
|
इलाहाबाद उच्च न्यायालय के अपर न्यायाधीश के रूप में,
|
|
14.
|
|
मो. अजहर हुसैन इदरीसी, जेओ
|
|
15.
|
|
राम मनोहर नारायण मिश्र, जेओ
|
|
16.
|
|
श्रीमती ज्योत्सना शर्मा, जेओ
|
|
17.
|
|
मयंक कुमार जैन, जेओ
|
|
18.
|
|
शिव शंकर प्रसाद, जेओ
|
|
19.
|
|
गजेंद्र कुमार, जेओ
|
|
20.
|
|
सुरेंद्र सिंह-I, जेओ
|
|
21.
|
|
नलिन कुमार श्रीवास्तव, जेओ
|
|
22.
|
|
अनिल भीमसेन कट्टी, जेओ
|
|
कर्नाटक उच्च न्यायालय के अपर न्यायाधीश के रूप में,
|
|
23.
|
|
गुरुसिद्दैया बसवराज, जेओ
|
|
24.
|
|
चंद्रशेखर मृत्युंजय जोशी, जेओ
|
|
25.
|
|
उमेश मंजूनाथभट अडिगा, जेओ
|
|
26.
|
|
तलकड़ गिरिगौड़ा शिवशंकरे गौड़ा, जेओ
न्याय विभाग , विधि एवं न्याय मंत्रालय
एमजी/एएम/आर
(Visitor Counter : 467
रक्षा मंत्रालय
राष्ट्रपति ने विंग कमांडर उत्तर कुमार  फ्लाइंग पायलट को वायु सेना मेडल  प्रदान किया
विंग कमांडर उत्तर कुमार  फ्लाइंग  जुलाई 2017 से सुखोई-30 एमकेआई स्क्वाड्रन में पायलट हैं।
विंग कमांडर उत्तर कुमार 04 अगस्त 2020 से एयर रिफ्यूलिंग इंस्ट्रक्शनल सौर्टी अर्थात हवा से हवा में ईंधन भरने के लिए उड़ान भरने के लिए अधिकृत हुए। मिशन के दौरान, रिफ्यूलिंग होज दूसरे सुखोई-30 एमकेआई से अलग हो गया जबकि ड्रोग अभी भी उनके विमान प्रोब से जुड़ा हुआ था। अलग हुआ होज विमान की ओर फटा और कैनोपी तथा एयरफ्रेम को बहुत ज्यादा प्रभावित किया जिसकी वजह से विमान मे बहुत तेज झटका लगा तथा यह बुरी तरह हिलने लगा। होज के अलग होने का परिणाम मदर एयरक्राफ्ट से ईंधन के लीक होने के रूप में भी सामने आया। दूसरे विमान की निकटता में विमान के अचानक बुरी तरह हिलने से संबंधित अज्ञात आपातकालीन स्थिति आने के बावजूद, उन्होंने स्थिति का आकलन किया और हालात पर पूरा नियंत्रण बनाये रखा। उन्होंने मदर एयरक्राफ्ट के क्रू को तत्काल कुछ विशेष कार्रवाई करने को कहा जिससे ईंधन का रिसाव बंद हो सके तथा उन्होंने उसकी सुरक्षित रिकवरी में सहायता मिली।
चूंकि इस मूवमेंट में पिच करने की मजबूत प्रवृत्ति के साथ उनके विमान के फ्लाइंग कंट्रोल्स सीमित थे, इतने अधिक दबाव के साथ पायलट के लिए सुरक्षित रिकवरी के असाधारण उड़ान कौशल की आवश्यकता थी। उन्होंने रिकवरी पैटर्न की सावधानीपूर्वक योजना बनाई क्योंकि इस झटके के बाद कैनोपी के काले हो जाने के कारण दाहिनी तरफ की दृश्यता नगण्य हो गई थी। उन्होंने यह सुनिश्चित करने के लिए विमान को नियंत्रित किया जा सके, जल्दी से उड़ान भरने के लिए अधिकतम गति की गणना की। उन्होंने उत्कृष्ट उड़ान कौशल का परिचय दिया और विमान को सुरक्षित तरीके से लैंड करने के लिए गैरपारंपरिक कंट्रोल इनपुट का उपयोग किया। लैंडिंग के बाद, होज को अंडरकैरेज डी-डोर के साथ भी उलझा हुआ पाया गया और इससे आग लगने का भारी खतरा भी पैदा हो गया था। जीवन को खतरे में डाल देने के क्षण में जिससे दोनों पायलटों के लिए इजेक्शन की स्थिति पैदा हो सकती थी, उनके असाधारण साहस तथा उड़ान कौशल की बदौलत न केवल अपने विमान की सुरक्षित रिकवरी में मदद मिली बल्कि दूसरे विमान की भी सुरक्षा हो सकी।
असाधारण साहस के इस कार्य के लिए, विंग कमांडर उत्तर कुमार को वायु सेना मेडल  प्रदान किया जाता है।
एमजी/एएम/एसकेजे
(Visitor Counter : 480
मंत्रिमण्डल सचिवालय
कैबिनेट सचिव ने ‘नोवेल कोरोनावॉयरस’ फैलने से उत्पन्न स्थिति के बारे में बैठक की
कैबिनेट सचिव ने आज  चीन में ‘नोवेल कोरानावॉयरस’ फैलने से उत्पन्न स्थिति की समीक्षा की।
2. बैठक में स्वास्थ्य, विदेश, नागर विमानन, श्रम, रक्षा तथा सूचना एवं प्रसारण मंत्रालय के सचिव और राष्ट्रीय आपदा प्रबंधन प्राधिकरण के सदस्य सचिव तथा महानिदेशक  उपस्थित थे।
3. कैबिनेट सचिव को बताया गया कि कल तक 137 विमानों  की स्क्रिनिंग की गई है।
4. 12 यात्रियों के नमूने इनआईवी, पुणे को भेजे गये हैं। अब तक किसी व्यक्ति में वॉयरस के लक्षण नहीं पाये गये हैं।
5. निम्नलिखित कदम उठाये जा रहे हैं :
नागर विमानन मंत्रालय
- चीन से प्रत्यक्ष और अप्रत्यक्ष कनेक्टिविटी वाले सभी विमानों में प्रबंधन और बीमारी की सूचना देने वाले किसी भी व्यक्ति के बारे में अधिसूचना के लिए निर्देश जारी करना।
- विमानों में उद्घोषणा की सुविधा प्रदान करना।
- चीन से प्रत्यक्ष और अप्रत्यक्ष कनेक्टिविटी वाले सभी विमानों को स्वास्थ्य कार्ड देना।
गृह मंत्रालय
नेपाल सीमा पर एकीकृत चेक पोस्टों द्वारा आगंतुकों की स्क्रीनिंग करने को सुनिश्चित बनाने के लिए राज्यों से आग्रह किया गया है कि वे इन चेक पोस्टों पर स्वास्थ्य कर्मी उपलब्ध कराएं। एसएसबी/बीएसएफ/आव्रजन अधिकारियों की तैनाती वाली चेक पोस्टों को आगाह कर दिया गया है।
नौवहन मंत्रालय
चीन से आने वाले जहाजों के संबंध में अंतर्राष्ट्रीय बंदरगाहों पर प्रवेश करते वक्त स्क्रीनिंग की शुरूआत।
6. नेपाल की सीमा से लगे 5 राज्यों में स्क्रीनिंग और तैयारी की समीक्षा के लिए स्वास्थ्य मंत्रालय ने आज मुख्य सचिवों के साथ एक समीक्षा बैठक की। मुख्य सचिवों से कहा गया कि वे स्वास्थ्य कर्मियों के जरिये यात्रियों की सामुदायिक स्तरीय निगरानी सुनिश्चित करें।
7. तय किया गया है कि वूहान में भारतीय नागरिकों की संभावित निकासी की तैयारी करने के लिए कदम उठाए गए हैं। इस सम्बंध में विदेश मंत्रालय चीनी अधिकारियों से आग्रह करेगा।
8. नागरिक उड्डयन मंत्रालय और स्वास्थ्य मंत्रालय क्रमशः यातायात और संगरोधन  सुविधाओं की व्यवस्था करेगा।
रक्षा मंत्रालय
गांधीनगर में मछुआरों के लिए विशेष सामुदायिक संवाद कार्यक्रम और मल्टी-स्पेशलिटी चिकित्सा शिविर का आयोजन किया गया
अंडमान और निकोबार कमान के दिगलीपुर स्थित भारतीय तट रक्षक जिला मुख्यालय ने गांधीनगर के मछुआरों के लिए एक विशेष समुदाय संवाद कार्यक्रम  का आयोजन किया। इसका आयोजन राजस्व विभाग, वन विभाग, मत्स्यपालन विभाग, पीएमएफ और ग्राम पंचायत  के साथ ग्रामीण विकास व पंचायती राज विभाग के समन्वय में किया गया। यह सामुदायिक संवाद कार्यक्रम मछुआरों को मछली पकड़ने के लिए समुद्र में जाने के दौरान जीवन रक्षा उपकरण ले जाने के महत्व के बारे में शिक्षित करने पर केंद्रित था। इसके अलावा जरूरत होने पर तट रक्षक बल की सहायता मांगने के लिए मछुआरों को आपदा चेतावनी ट्रांस्पोंडर और बहुत जरूरी सहायता के लिए संकट संकेत  की प्रक्रियाओं के उपयोग के बारे में भी जानकारी दी गई। मछुआरों को चौबीसों घंटे तलाश और बचाव  सहायता लाइन 1554 के बारे में सूचित किया गया। यह समुद्र में एसएआर सहायता की मांग के लिए एक टोल फ्री नंबर है। लाइफ जैकेट पहनने, डीएटी का संचालन, सिग्नल फ्लेयर और वहनीय अग्निशमन उपकरण पर व्यावहारिक प्रदर्शन किए गए। इसके अलावा मछुआरों को समुद्र में जीवन और संपत्ति की सुरक्षा के पहलुओं पर जानकारी वाली पुस्तिकाओं का भी वितरण किया गया।
विशेष सामुदायिक संवाद कार्यक्रम के अलावा सामुदायिक स्वास्थ्य केंद्र  के विशेषज्ञ डॉक्टरों और चिकित्सा कर्मियों तथा स्वास्थ्य उपकेंद्र  के स्वास्थ्यकर्मियों की एक टीम के संयोजन में एक 'मल्टी-स्पेशलिटी चिकित्सा शिविर' भी आयोजित किया गया।
'मल्टी-स्पेशलिटी चिकित्सा शिविर' के तहत 'तपेदिक  की रोकथाम व प्रबंधन', 'योग के लाभ' और 'स्वास्थ्य व प्रतिरक्षा' पर जागरूकता व्याख्यान का आयोजन किया गया। 'तपेदिक के नियंत्रण व उन्मूलन' के संबंध में भारत सरकार की नीतियों पर जानकारी प्रदान करने वाली विवरणिका भी वितरित की गई। इसके अलावा भारतीय तटरक्षक बल की चिकित्सा टीम ने मछुआरों को सीपीआर प्रक्रिया, 'प्राथमिक चिकित्सा' और 'फ्रैक्चर फिक्सेशन' पर प्राथमिक प्रशिक्षण भी प्रदान किया। वहीं, दिगलीपुर स्थित सामुदायिक स्वास्थ्य केंद्र  के दंत शल्य चिकित्सकों ने दांतों से संबंधित रोगों और 'मुंह के कैंसर' का परीक्षण किया। इसके साथ ही विशेषज्ञ डॉक्टरों ने मछुआरों और उनके परिवार के सदस्यों की सामान्य स्वास्थ्य जांच के साथ गैर-संक्रमणीय बीमारियों का परीक्षण किया। मछुआरों ने भारतीय तटरक्षक बल के इस सामुदायिक संवाद कार्यक्रम और मल्टी-स्पेशलिटी चिकित्सा शिविर की काफी सराहना की।
स्वास्थ्य एवं परिवार कल्याण मंत्रालय
मेघालय आशाकर्मी : कोविड-19 के खिलाफ सामुदायिक प्रयासों का अभिन्न अंग
6700 आशा कार्यकर्ताओं ने निगरानी और जागरुकता के काम को सशक्त बनाया
जैसे ही मेघालय में कोविड-19 का पहला मामला दर्ज हुआ आशा कार्यकर्ताओं को चिन्हित कंटेनमेंट जोन में संक्रमण के मामलों का पता लगाने के लिए तैनात की जाने वाली टीम का हिस्सा बनाने के लिए प्रशिक्षित किया गया।राज्य की राजधानी शिलांग से 12 किलोमीटर की दूरी पर स्थित 70 से अधिक मकानों वाले मावथरिया पोमलकरई गाँव से राज्य में कोविड-19 के पहले पुष्ट मामले का पता लगा था। जल्द ही गाँव में सामुदायिक कोविड प्रबंधन समिति का गठन किया गया और इसमें एक आशा कार्यकर्ता एस कुर्कलांग को सक्रिय सदस्य के रूप में शामिल किया गया।
गाँव में कोविड-19 के 35 प्राथमिक संपर्कों की पहचान में कुर्कलांग ने महत्वपूर्ण भूमिका निभाई। जब कोविड समिति द्वारा स्थानीय समुदाय के कुछ लोगों को घर पर क्वारंटीन रहने की सलाह दी गई तब उसने उनलोगों को क्वारंटीन में रहने के तौर तरीकों और नियमों के बारे पूरी जानकारी दी। इसके अलावा उसने क्वारंटीन में भेजे गए लोगों की स्वास्थ्य संबंधी और अन्य आवश्यकताओं को पूरा करने के लिए नियमित रूप से उनके घरों का दौरा भी किया।
गाँव के स्वयंसेवकों के साथ मिलकर कुर्कलांग ने गाँव के सदस्यों को राशन और पीने का पानी जैसी आवश्यक वस्तुएं मुहैया कराने में मदद की। नवजात शिशुओं, गर्भवती महिलाओं, बुजुर्गों और तपेदिक, उच्च रक्तचाप तथा मधुमेह के ज्ञात रोगियों को भी नियमित रूप से स्वास्थ्य सेवाएं देना जारी रखा। उसने संस्थागत प्रसव की सुविधा दिलवाने में मदद करने के साथ ही गर्भवती महिलाओं और बच्चों के समय पर टीकाकरण के लिए ग्रामीणों को जागरुक बनाया। उसने अपने साथियों के साथ मिलकर कोविड से संबंधित अतिरिक्त कार्यों के अलावा अपने सभी नियमित कार्यों को करना जारी रखा। इससे गैर कोविड से संबंधित आवश्यक स्वास्थ्य सुविधाएं बाधित नहीं हुईं।
आशाकर्मियों के साथ सामुदायिक स्तर पर किए गए संयुक्त प्रयासों की वजह से आज पोमलकरई गांव कोविड से मुक्त हो गया है।
मेघालय में कोविड के संक्रमण को फैलने से रोकने में आशा जैसी स्वास्थ्य क्षेत्र की अग्रिम पंक्ति की कार्यकर्ताओं का महत्वपूर्ण योगदान रहा है। कोविड-19 के खिलाफ राज्य सरकार की लड़ाई में आशाकार्यकर्ताओं की सशक्त भूमिका रही है।लगभग 6700 आशा कार्यकर्ताओं को कोविड विलेज हेल्थ अवेयरनेस एंड एक्टिव केस सर्च टीमों का हिस्सा बनाया गया। इन टीमों ने कोविड-19 के खिलाफ निवारक उपायों जैसे हाथ धोना, मास्क पहनना / चेहरे को ढंकना, सामाजिक दूरी बनाए रखना आदि के बारे में समुदायिक स्तर पर जागरूकता बढ़ाई और साथ ही सक्रियता से संक्रमण के मामलों का पता लगा कर लोगों को परीक्षण और उपचार के लिए समय पर पहुंच की सुविधा भी प्रदान की ।
स्वास्थ्य एवं परिवार कल्याण मंत्रालय
कोविड-19 पर अपडेट
10 राज्यों / केंद्र शासित प्रदेशों में 75 प्रतिशत नए पुष्ट मामले पाए गए
कोविड-19 के कुल सात करोड़ से अधिक टेस्ट किए गए
(देश में पिछले 24 घंटों के दौरान कुल 85,362 नए मामले सामने आए हैं। नए पुष्ट मामलों में से 75 प्रतिशत मामले 10 राज्यों / केंद्र शासित प्रदेशों के हैं।
महाराष्ट्र इस सूची में लगातार शीर्ष पर बना हुआ है। यहां सबसे अधिक 17,000 मामले सामने आए जिसके बाद कर्नाटक और आंध्र प्रदेश में क्रमश: 8,000 और 7,000 से अधिक मामले सामने आए हैं।
पिछले 24 घंटे में 1,089 मौतें हुई हैं।
पिछले 24 घंटों में 10 राज्यों/केन्द्र शासित प्रदेशों में कोविड के कारण 83 प्रतिशत मौतें हुई हैं।
महाराष्ट्र में 416 लोगों की मौत हुई है। कर्नाटक और उत्तर प्रदेश में क्रमश: 86 और 84 लोगों की मौत हुई है।
17 राज्यों/केन्द्र शासित प्रदेशों में राष्ट्रीय औसत  की तुलना में प्रति दस लाख लोगों पर कम मामले हैं।
23 राज्य / केन्द्र शासित प्रदेशों में राष्ट्रीय औसत  की तुलना में प्रति दस लाख लोगों पर मौत का औसत कम है।
भारत ने पूरे देश में अपने परीक्षण संबंधी बुनियादी ढांचे में काफी वृद्धि की है। अभी तक, 1086 सरकारी और 737 निजी प्रयोगशालाओं सहित देश में 1823 प्रयोगशालाएं काम कर रही हैं।
भारत की टेस्टिंग क्षमता प्रति दिन 14 लाख को पार कर गई है।
पिछले 24 घंटों में 13,41,535 टेस्ट किए गए। टेस्ट की कुल संख्या आज 7 करोड़  को पार कर गई है।
अधिक जांच से पॉजिटिव मामलों की शुरूआती पहचान होती है। संकेतों से पता चला है, आखिरकार पॉजिटिविटी दर गिर जाएगी।
इस समय राष्ट्रीय पॉजिटिविटी रेट 8.40 प्रतिशत रहा और प्रति दस लाख लोगों पर 50,920 जांच की गई है।
एमजी/एएम/सीसीएच/डीसी
रक्षा मंत्रालय
रक्षा सचिव ने डेफएक्सपो 2022 के अवसर पर बांग्लादेश और कजाकिस्तान के प्रतिनिधिमंडलों के साथ द्विपक्षीय बैठकें कीं
रक्षा सचिव डॉ अजय कुमार ने 19 अक्टूबर, 2022 को गुजरात के गांधीनगर में 12वें डेफएक्सपो के मौके पर बांग्लादेश और कजाकिस्तान के प्रतिनिधिमंडलों के साथ द्विपक्षीय बैठकें कीं। उन्होंने बांग्लादेश के सशस्त्र बल प्रभाग, बांग्लादेश के प्रधान अधिकारी लेफ्टिनेंट जनरल वाकर-उज़-ज़मान के नेतृत्व में एक बांग्लादेश प्रतिनिधिमंडल से मुलाकात की। उन्होंने दोनों देशों के बीच चल रहे प्रमुख द्विपक्षीय रक्षा सहयोग मुद्दों की समीक्षा की और रक्षा औद्योगिक सहयोग बढ़ाने के तरीकों पर बातचीत की।
बाद में रक्षा सचिव ने कजाकिस्तान के उप रक्षा मंत्री लेफ्टिनेंट जनरल रुस्लान श्पेकबायेव के नेतृत्व में कजाकिस्तान के प्रतिनिधिमंडल से मुलाकात की। प्रशिक्षण, संयुक्त अभ्यास और क्षमता निर्माण पर विशेष ध्यान देने के साथ अनेक द्विपक्षीय रक्षा सहयोग मुद्दों पर विचार-विमर्श किया गया।
प्रधानमंत्री कार्यालय
प्रधानमंत्री ने जूनियर विश्व चैंपियनशिप की पदक तालिका में शीर्ष स्थान प्राप्त करने के लिए भारतीय निशानेबाजी टीम की सराहना की
प्रधानमंत्री श्री नरेन्द्र मोदी ने निशानेबाजी की जूनियर विश्व चैंपियनशिप में 16 स्वर्ण पदकों सहित 40 पदकों के साथ पदक तालिका में शीर्ष स्थान प्राप्त करने वाले भारतीय निशानेबाजों को बधाई दी है।
प्रधानमंत्री ने अपने ट्वीट में कहा:
“हमारे निशानेबाजों द्वारा उत्कृष्ट प्रदर्शन! निशानेबाजी की जूनियर विश्व चैंपियनशिप में भारत 16 स्वर्ण सहित 40 पदकों के साथ पदक तालिका में शीर्ष पर पहुंचा। निशानेबाजी टीम को बधाई और भविष्य के लिए शुभकामनाएं। यह सफलता कई उभरते निशानेबाजों को प्रेरित करेगी।”
प्रधानमंत्री कार्यालय
हमारे युवाओं में नवोन्मेषी भावना का संचार करने में अटल टिंकरिंग प्रयोगशालायें महत्त्वपूर्ण भूमिका निभाती हैं: प्रधानमंत्री
प्रधानमंत्री श्री नरेन्द्र मोदी ने कहा है कि हमारे युवाओं में नवोन्मेषी भावना का संचार करने में अटल टिंकरिंग प्रयोगशालायें महत्त्वपूर्ण भूमिका निभाती हैं।
कुरियच्चिरा स्थित अपने पहले स्कूल सेंट पॉल में अटल टिंकरिंग लैब की स्थापना के बारे में उद्यमिता, कौशल विकास, इलेक्ट्रॉनिकी और प्रौद्योगिकी राज्यमंत्री श्री राजीव चंद्रशेखर द्वारा किये गये ट्वीट का जवाब देते हुये प्रधानमंत्री ने ट्वीट कियाः
“തീർച്ചയായും ഇത് നിങ്ങൾക്ക് ഒരു പ്രത്യേക നിമിഷമായിരിക്കണം!
നമ്മുടെ യുവാക്കൾക്കിടയിൽ നവീനാശയ മനോഭാവം വളർത്തുന്നതിൽ അടൽ ടിങ്കറിംഗ് ലാബുകൾ ഒരു പ്രധാന പങ്ക് വഹിക്കുന്നു.”